শুধু হার্দিক নন পাতিদার আন্দোলনের প্রতিটি মানুষ এখনও ১৮ ডিসেম্বরের ভার্ডিক্ট ডে-র দিকেই তাকিয়ে। বুথ ফেরত সমীক্ষায় যত ভাবেই বিজেপি-কে এগিয়ে রাখা হোক না কেন তা তারা মানতে রাজি নন। তাঁদের সকলেরই একটা কথা গুজরাতে এই পরিবর্তনের জন্য প্রতিটি পাতিদার মুখিয়ে আছে। গত কয়েক বছর ধরে গুজরাতের বিজেপি সরকার এবং তাদের পুলিশবাহিনীর অত্যাচার এবং খুনে মেজাজের বিরুদ্ধে গর্জে উঠেছে। এখন ইভিএম-এ সেই গর্জে ওঠার সময়। পাতিদার এই সুযোগ হাতছাড়া করবে না বলেই হার্দিকদের বিশ্বাস।